Yuval Ne’eman

Yuval Ne'eman (født 14. mai 1925, død 26. april 2006) var en israelsk fysiker, militærforsker og politiker.

Han ble først utdannet som maskiningeniør, og var oberst i den israelske etterretningstjenesten fra 1955 til 1957. Ne'eman var militærattaché i London fra 1958 til 1960 og studerte deretter elementærpartikkelfysikk.

En av hans største bedrifter i fysikken var hans oppdagelse i 1961 av klassifiseringen av hadroner ved hjelp av SU(3) arom, nå kalt oktettmodellen, som beskriver symmetriegenskapene til elementærpartiklene. Denne teorien ble også uavhengig foreslått av Murray Gell-Mann. Denne SU(3)-symmetrien la grunnlaget for kvarkmodellen, forslått av Gell-Mann og George Zweig i 1964 (uavhengig av hverandre).

I 1962 ble han professor ved universitetet i Tel Aviv og fra 1961 til 1963 var han vitenskapelig direktør ved laboratoriene for kjernefysisk energi i Rehovoth. I 1968 ble han også professor ved University of Texas i USA.

 Referanser 

 Eksterne lenker 

 Yuval Neeman hos knesset.gov
 Jerusalem Post obituary
 Yuval Ne'eman's papers in SPIRES database
 Jewish Physicists list

Kategori:Israelske fysikere
Kategori:Israelske offiserer
Kategori:Kjernefysikere
Kategori:Medlemmer av Knesset
Kategori:Medlemmer av United States National Academy of Sciences
Kategori:Personer fra Tel Aviv